Albertus Marthinus Trichard Meyer (Bethal, 27 Februarie 1922 - Ede (Nederland), 28 Mei 2021) was professor in filosofie aan die Wageningen Landbou-Hogeschool, later Landbou-Universiteit van Wageningen, van 1972 tot 1989. Meyer studeer eers filosofie nadat hy aanvanklik geologie aan die Universiteit van die Witwatersrand studeer het. In 1949 slaag hy alle eksamens met lof aan die Universiteit van Pretoria en behaal sy doktorsgraad in dieselfde jaar. Daarna werk hy in die Merensky-biblioteek in Pretoria en tree op as onderwyser in biblioteekwese. In 1951 word hy aangestel as lektor in filosofie in Pretoria en vanaf 1952 was hy senior lektor en hoof van die Departement Logika en Metafisika aan die genoemde Universiteit. In Julie 1958 word hy aangestel as professor in filosofie aan die Universiteit van Suid-Afrika en daarna in 1965 hoof van die Departement Filosofie daar. Van 1 September 1970 tot 1 September 1971 was hy besoekende professor aan die Universiteit van Utrecht, met die onderwysopdrag: Logika en metodologie van die wetenskappe. Op 1 September 1972 word Meyer die eerste voorsitter van die filosofie-afdeling aan die Landbou Universiteit van Wageningen.